**Табела 5.2.** Спецификација предмета

|  |  |  |  |  |
| --- | --- | --- | --- | --- |
| **Студијски програм: Климатске промене и адаптација на климатске промене** | | | | |
| **Назив предмета: Климатске промене - утицаји, прилагођавање и ублажавање** | | | | |
| **Наставник/наставници: др Ана Вуковић Вимић** | | | | |
| **Статус предмета: Изборни** | | | | |
| **Број ЕСПБ: 8** | | | | |
| **Услов: Нема** | | | | |
| **Циљ предмета**  Упознавање студента са: (1) осмотреним и пројектованим трендовима промена у климатском систему, укључујући друштвене системе, (2) методологијама за процену рањивости и ризика од климатских промена и планирањем мера митигације и адаптације, (3) начином имплементације знања о комплексном проблему климатских промена у доношење одлука, као и истраживања у оквиру различитих дисциплина. | | | | |
| **Исход предмета**  Студент је стекао основе за разумевање свеобухватног проблема климатских промена, укључујући промене у природним и друштвеним системима, као и o алатима за ублажавање утицаја климатских промена од глобалног до националног нивоа кроз акције митигације и адаптације. Студент се оспособио да самостално прати нове резултате и информације и научио да кроз нексус приступе примени знање у својој области интересовања. | | | | |
| **Садржај предмета**  *Теоријска настава*  1. Форсирајући фактори климатских промена, повратне спреге и тачке преокрета; 2. Енергетска равнотежа у климатском систему; 3. Поремећај енергетске равнотеже у климатском систему: емисије гасова са ефектом стаклене баште, нето емисије и глобално загревање; 4. Будуће нето емисије и сценарија социо-економског развоја; 5. Моделирање климатског система; 6. Утицаји климатских промена: процена рањивости и ризика, утицаји на копнене површине, океане и повезаност са деградацијом земљишта, квалитетом ваздуха и несташицом воде; 7. Адаптација (прилагођавање), митигација (ублажавање) и отпорност на климатске промене: методологије планирања, врсте мера и нексус приступи; 8. Решења заснована на природи у фукцији адаптације са користима у митигацији; 9. Креирање политика у области климатских промена; 10. Климатске промене у Србији: утицаји, процене ризика и рањивости, планирање адаптације и митигације.  *Практична настава -* | | | | |
| **Литература**  Вуковић Вимић, А., Вујадиновић Мандић, М., 2024: Климатске промене и адаптација, Универзитет у Београду – Пољопривредни факултет, Београд, ISBN: 978-86-7834-440-4.  Остали материјали, као извори за практичан рад студента и будуће допуне новим информацијама:   * Одабрана поглавља из: IPCC извештаја, www.ipcc.ch (Special Report Climate change and Land, 2019; Special Report The Ocean and Cryosphere in a Changing Climate, 2018; Sixth Assessment Reporting Cycle 2021-2023 публикације три радне групе: пресебни извештаји, обједињени извештај, fact-sheets) * Радови из научних часописа о најновијим знањима из области предмета, материјали из студија и докумената о утицајима климатских промена, мерама митигације и адаптације, укључујући нове публикације UNFCCC, IPCC, COPERNICUS, Европске комисије, регионалне и националне извештаје, итд. | | | | |
| **Број часова активне наставе** | **Теоријска настава: 4** | | **Практична настава: 0** | |
| **Методе извођења наставе**  Предавања и интерактивне методе наставе. Индивидуалан рад са студентом. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | **10** | писмени испит | | *-* |
| практичан рад | **30** | усмени испт | | **60** |